钦定古今图书集成/明伦汇编/氏族典/第217卷 > 《廖用贤尚友录》 > 罗友
## 钦定古今图书集成/明伦汇编/氏族典/第217卷 > 《廖用贤尚友录》 > 罗友

按《尚友录》：友，襄阳人。少有志气，博学能文。会有得郡
者，桓温集僚佐饯之。友后至，温问之，友曰：“中路逢鬼揶揄，云：只见汝送人作郡，不见人送汝作郡。”温表为
襄阳太守。友初从桓温平蜀，按行蜀城阙，观宇内外，
道陌广狭，植种果木多少，皆默记之。后温与《简文集》
共道蜀中事，有所遗忘，友皆名列，曾无遗错。友性嗜
酒，当其所遇，不择士庶。又好伺人祀，往乞馀食，虽复
营署垆肆，不以为羞。桓温尝责之云：“君大不逮须食，
何不就身求友？”傲然不屑，答曰：“就公乞食，今乃可得，
明日已复无。”温大笑。